Citroën C4 Aircross

Citroën C4 Aircross je automobil SUV triedy, ktorý vyrába francúzska automobilka Citroën od roku 2012 až po súčasnosť. Vyrába sa len v prevedení hatchback. Je priamym nástupcom európskeho modelu Citroën C-Crosser.

Po úspechu brazílskeho kompaktného modelu Citroën C3 Aircross 4x4, vedenie PSA rozhodlo o výrobe pre európsky trh na báze menšieho Mitsubishi ASX. Automobil Aircross je zhodný s modelmi Mitsubishi ASX a Peugeot 4008. Líšia sa v drobnostiach ako napríklad nastavenie tlmičov, posilňovača riadenia a drobné odlišnosti v dizajne prednej a zadnej časti karosérie. Motorizácie sú z modelu Mitsubishi ASX, vrátane motorizácie 1.8 HDi stop&start.

Podvozok 
Vyrába sa v dvoch prevedeniach, s náhonom len predných kolies 2WD a s náhonom všetkých kolies 4WD.Podvozok 4WD má tri režimy nastavenia náhonu: 
2WD – Pohon iba predného náhonu pre nižšiu spotrebu
4WD – Náhon všetkých kolies, krútiaci moment je rozdeľovaný elektronickou jednotkou, väčšia časť smeruje na predný náhon.
LOCK – Režim pre ťažké terénne podmienky, moment je rozdelený 50% na prednú a 50% pre zadnú nápravu. Režim Lock nie je uzávierka diferenciálov ako to býva pri off-roadoch.

Motorizácie 
Zážihové
1.6 (1590 cc) 117k pri 6 000 ot., 154Nm pri 4 000 ot., spotreba: 5,9L -BVM5 (iba 2WD)

Vznetové
1.6 HDi 115 (1560 cc) 115k pri 3 600 ot., 270Nm pri 1 750 ot., spotreba: 4,5 – BVM6 (4,9 4WD)
1.8 HDi 160 (1560 cc) 150k pri 4 000 ot., 300Nm pri 2 000 ot., spotreba: 5,4 – BVM6 (5,6 4WD)

Spotreba je uvádzaná v kombinovanom cykle na  podľa údajov výrobcu.

Úrovne výbavy 
Attraction – 7x airbag, manuálna klimatizácia, dymové zadné okno, rádio CD/MP3
Seduction – connect box (USB a bluetooth), tempomat, automatické stierače, svetelný senzor, hliníkové disky 16"
Exclusive – xenónové svetlomety, vyhrievané predné sedadlá, elektrochromatické vnútorné spätné zrkadlo (samostmievacie)

Bezpečnosť 
Euro NCAP 2011 (Mitsubishi ASX/Peugeot 4008/Citroen Aircross)
 Ochrana dospelých : 86 % 
 Ochrana detí : 80 % 
 Ochrana chodcov : 70 % 
 Bezpečnostné systémy : 74 %
 Celkové hodnotenie :

Galéria

Iné projekty

Externé odkazy 
Citroën Club CZ/SK
Citroën Slovakia

Zdroj 
Citroën Slovakia
Stránky modelu C4 Aircross (po anglicky)

Aircross
SUV